Verkragtingsaak teen Mandela-kleinseun teruggetrekArgieffoto Die beskuldigde, wie se naam nie bekend gemaak mag word nie, se verdediging het aangevoer die saak moet van die rol geskrap word, terwyl die staat slegs ingestem het om die saak voorlopig terug te trek weens kommer oor die 15-jarige slagoffer wat sukkel om die beweerde voorval te verwerk. Phindi Louw, woordvoerder van die Nasionale Vervolgingsgesag (NVG), het gesê dit is nie die einde van die saak nie. “Die saak is voorlopig teruggetrek vir verdere ondersoek nadat nuwe inligting aan die lig gekom het.” Die beweerde verkragting het glo verlede jaar in ŉ badkamer by ŉ restaurant in Greenside, Johannesburg, plaasgevind. Die tienermeisie beweer die 24-jarige beskuldigde het haar na die badkamer gevolg en verkrag. Die pa van drie is verlede jaar op borgtog van R7 000 vrygelaat.